Passasiervliegtuig verdwyn oor Middellandse SeeBron: Flightradar24.com ŉ Airbus A320-vliegtuig van EgyptAir, met 66 mense aan boord, het Donderdag in die vroeë oggendure tydens ŉ vlug van Parys in Frankryk na Egipte van die radar verdwyn. Volgens Egyptair het vlug MS804 met 56 passasiers en 10 bemanningslede aan boord Parys laat Woensdagaand verlaat onderweg na Kaïro toe dit in die Egiptiese lugruim van die radar verdwyn het. Die laaste kontakpunt van die vliegtuig was op ŉ hoogte van sowat 11 278 m, 16 km binne die Egiptiese lugruim oor die Middellandse See. Volgens Egyptair is die meeste van die passasiers aan boord Egiptiese burgers, gevolg deur Franse. ŉ Airbus A320, met 56 passasiers, sewe bemanningslede en ŉ veiligheidswag aan boord, is in Maart tydens ŉ binnelandse vlug gekaap. Vlug MS181 was van Alexandria na Kaïro onderweg. Die kaper het die vlieënier met ŉ fop-selfmoordbom gedreig. Lees meer hier.